**Silje Haugum Nymoen** (kjent under artistnavnet **Silya Nymoen**) født 3. januar 1978[] er en norsk artist og låtskriver som først ble kjent som gjestesolist, senere som fast vokalist i gruppa Multicyde som slo igjennom i 1999 med «Not for the Dough», melodien som bygget på Bent Fabricius-Bjerres munnspilltema fra filmen *Flåklypa Grand Prix*. Etter flere år i New York flyttet hun tilbake til Norge etter å ha vunnet *Stjernekamp* på NRK høsten 2013, samme året hun startet bandet Silya & The Sailors.

Bakgrunn og musikk
------------------

Silje Nymoen vokste opp på Østensjø i Oslo og begynte med musikk og dans som barn. 

Hun har hovedfag i moderne jazz fra Statens balletthøgskole og var med i flere streetdance-grupper. 

Nymoen var med som danser og sanger i musikalene *Cabaret*, *Chicago* og *West Side Story* i årene 2000-2004 og gjorde suksess som vokalist med den norske hippopgruppen Multicyde under artistnavnet Anèa, fra 1998 til 2002. De ga ut to album, hadde tre topp 3-hits i Norge og turnerte i Skandinavia og Tyskland. 

Murlyn Music Group i Stockholm ville ha Nymoen som låtskriver[] og signerte kontrakt med henne i 2005 før Columbia Records i New York signerte kontrakt med henne som soloartist i 2006. 

I USA skrev Nymoen låter med produsenter og musikere verden rundt og jobbet blant annet i New York, London, Los Angeles og Atlanta. I en årrekke jobbet Nymoen som liveartist i USA og spilte blant annet fast på klubbene The Living Room, The Darby og The Jazzroom at The General i New York,[] og samarbeidet med artister som CeeLo Green.

Nymoens første soloplate *Peel Away* kom på det amerikanske indieselskapet Eusonia Records i 2011.

Nymoen jobbet også en stund som låtskriver for andre artister blant annet Vanessa Hudgens; og skrev to låter til hennes album *Identified*.

Etter å ha vunnet *Stjernekamp* på NRK1 i 2013 flyttet Nymoen tilbake til Norge. Da albumet *Unanchored* kom i 2014 under nytt artistnavn Silya & The Sailors (også en stund kalt Silya & The Rapscallions) etablerte Nymoen seg som en av de store live-artistene i Norge med konsert og festivaljobber over hele landet. I 2015 tok hun i tillegg en stor rolle i musikalen *Sweeney Todd* på Det Norske Teatret. 

Nymoen har også [] samarbeidet med Det Norske Kammerorkester på Heart, en del av hennes trilogialbum *Life - Resolution - Heart* i 2017.

I 2019 kom en ny EP ved navn *Quantum Bounce*, en hyllest til livsglede og inspirert av hennes tante, Randi Mork Ulnes, som også malte bildet som ble brukt til albumcover.[]

TV-programmer
-------------

Nymoen har deltatt i *Melodi Grand Prix* som artist og låtskriver i 2012, som låtskriver i 2013 og har vært programleder tre ganger sammen med Kåre Magnus Bergh: i 2015, 2016 og 2018.

Høsten 2013 vant hun andre sesong av tv-konkurransen *Stjernekamp* på NRK1.

I 2016 hadde hun en rolle i TV-dramaet *Mammon*, som vant en Emmy for beste internasjonale dramaserie.

I 2018 var hun med i sesong 7 av TV-programmet *Hver gang vi møtes* på TV 2.

I 2021 var hun med i sesong 1 av TV-programmet *Den du veit* på TV 2.

I 2023-2024 er hun meddommer i sesong 11 av Norske Talenter som går på TV Norge.

Privat
------

I oktober 2017 giftet hun seg med musiker og komponist Espen Leite.

Referanser
----------

1. ↑   ČSFD, «SiLyA», verkets språk tsjekkisk, besøkt 3. november 2023[Hentet fra Wikidata]
2. 1 2  «Norske Silya sang for høygravide Beyoncé - Kjendis». *web.archive.org*. 13. desember 2011. Arkivert fra originalen 9. januar 2012. Besøkt 25. november 2021. «Hver uke synger Silje Haugum Nymoen på den storslåtte dinnercluben The Darby i New York.»
3. ↑  «Norske Silya sang for brudeparet». *www.vg.no*. 8. juni 2013. Besøkt 25. november 2021. «Silya, som bor vekselsvis i Oslo og New York, forteller til P4 at hun kjenner til den amerikanske brudgommen Chris O'Neill (36) fra før. Hun spiller i et band i New York - hvor han og prinsesse Madeleine (30) har sin base. | - Jeg spiller på en fancy klubb der, og vi - The Darby Band - er hans favorittband. De fløy oss over, så det var mange amerikanere og jeg på scenen, forteller den stolte sangeren til radiovert Michael Andreassen.»
4. ↑  «Arkivert kopi». Arkivert fra originalen 9. januar 2012. Besøkt 8. april 2012.
5. ↑  Discogs
6. ↑  «Silya vant Stjernekamp». *www.aftenposten.no*. 9. november 2013. Besøkt 25. november 2021.
7. ↑  «Silyas kveld i «Hver gang vi møtes»». *www.vg.no*. 27. januar 2018. Besøkt 25. november 2021.
8. ↑  «TV-anmeldelse «Den du veit»: Fnisete musikkbingo». *www.vg.no*. 13. februar 2021. Besøkt 25. november 2021. «Den nye TV2-satsningen «Den du veit» lener seg programoversikt-strategisk mot «Hver Gang Vi Møtes». Slik at kanalen kan trekke musikkelskende publikum videre fra intens gråt til rungende latter. | Programleder Anders Hoff («Skal vi danse»), lagkapteinene Silya Nymoen («Stjernekamp» «Hver Gang Vi Møtes») og Jakob Schøyen Andersen («Hit for hit», «Kollektivet») og poengsjef Sebastian Brynestad («Kollektivet») jobber hardt for å bli musikkquizens svar på «Brille».»
9. ↑  NRK (13. juli 2018). «SiLyA og Espen Leite samspilt». *NRK*. Besøkt 29. april 2019.

Eksterne lenker
---------------

* Offisielt nettsted Rediger på Wikidata

* (en) Sylje Nymoen – kategori av bilder, video eller lyd på Commons Rediger på Wikidata
* (en) Silya Nymoen på Internet Movie Database Rediger på Wikidata

* (no) Silya Nymoen hos Sceneweb Rediger på Wikidata

* (en) Silya Nymoen hos The Movie Database Rediger på Wikidata
* (en) Silya Nymoen på Discogs Rediger på Wikidata

* (en) Silya Nymoen på Discogs Rediger på Wikidata

* (en) Silya Nymoen på Discogs Rediger på Wikidata

* (en) Silya Nymoen på Discogs Rediger på Wikidata

* (en) Silya Nymoen på MusicBrainz Rediger på Wikidata

* (en) Silya Nymoen på MusicBrainz Rediger på Wikidata

* (en) Silya Nymoen på Spotify Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** ISNI **·** MusicBrainz **·** MusicBrainz **·** Discogs **·** Discogs **·** Discogs **·** Discogs
 |